DNS-getuienis verbind verdagte met die moord op Franziska Blöchliger in Tokai-bos
JY LEES NOU DNS-getuienis verbind verdagte met die moord op Franziska Blöchliger in Tokai-bos
Vier mense is aangekeer, maar Donderdag het in die hof uitgekom net een van hulle se DNS kan met die voorval verbind word.
Op 7 Maart is die 16-jarige Franziska Blöchliger se lyk gekry in die Tokai-woud naby Kaapstad. Vier mense is aangekeer, maar Donderdag 28 April het in die hof uitgekom net een van hulle se DNS kan met die voorval verbind word.
Franziska het op die dag van haar dood afgespreek om op ’n bepaalde plek by haar ma aan te sluit nadat sy in die gewilde ontspanningsgebied gaan draf het. Toe sy nie by die ooreengekome ontmoetingsplek opdaag nie, het die gesin begin bekommerd raak. Haar lyk is later gevind.
Sy is verwurg en verkrag en haar iPhone, horlosie, oorfone en diamantring is gesteel. Ooggetuies het glo die beskuldigdes met die misdaad verbind en Franziska se besittings is in hul besit gevind. Al vier word aangekla van die moord op en verkragting van die tiener.
Luidens die klagstaat kom drie van die beskuldigdes van Westlake en een van Steenberg. Hulle is tussen 21 en 32 jaar oud.
Beskuldigde nommer twee, Jerome Moses, het glo aangevoer hy het net gehelp om Franziska se selfoon te verkoop en het nie geweet dis gesteel nie. Danksy DNS-toetse is beskuldigde nommer een, Howard Olivier, positief met die misdaadtoneel verbind. Die saak is tot 6 Mei uitgestel waar daar oor borgtog, al dan nie, besluit sal word. Franziska